LeroyDyer/wikipediaSW huggingface dataset:
Bahari Nyeusi

Bahari Nyeusi ni bahari ya pembeni ya Mediteranea inayozungukwa na nchi kavu pande zote iliyoko kati ya Ulaya ya Mashariki na Asia ya Magharibi. Imeunganishwa na Bahari ya Mediteranea kwa njia ya Bahari ya Marmara pamoja na milango ya bahari ya Bosporus na Dardaneli. Ina eneo la takriban 424,000 km² na kina hadi 2,244 m. 

Nchi zinazopakana ni Uturuki, Bulgaria, Romania, Ukraine, Urusi na Georgia. Rasi ya Krim ni sehemu ya kujitawala ya Ukraine.

Miji muhimu mwambaoni ni:
Istanbul, Burgas, Varna, Constanţa, Yalta, Odessa, Sevastopol, Kerch, Novorossiysk, Sochi, Sukhumi, Poti, Batumi, Trabzon, Samsun na Zonguldak.

Jina 
Katika lugha zote za kisasa bahari inaitwa "bahari nyeusi": Kigiriki Μαύρη θάλασσα, Kibulgaria cherno more (Черно море), Kigeorgia shavi zghva (შავი ზღვა), Kiromania Marea Neagră, Kirusi chyornoye more (Чёрное море), Kituruki Karadeniz, Kiukraine chorne more (Чорне море). 
Jina hili limepatikana kwa hakika tangu karne ya 13 lakini asili yake haijulikani. 

Wagiriki na Waroma wa Kale waliita Euxeinos Pontos (Εὔξεινος Πόντος) au "Bahari ya ukarimu".

Bahari
Mediteranea
 
Bahari ya pembeni
Wabunge wa Tanzania 2005

Wabunge wa Tanzania ni wawakilishi wa taifa katika Bunge la Tanzania wakichaguliwa mara moja kila baada ya miaka mitano kuingia katika Bunge la Tanzania.  Wananchi wanapiga kura katika majimbo yao.  Pia, kuna viti maalum kwa wanawake na wabunge hadi 10 wanaochaguliwa na Rais na Bunge lenyewe.

Vyama vinavyofuata vina Wabunge waliochaguliwa katika uchaguzi wa 2005:
 CCM - Chama Cha Mapinduzi (the ruling party)
 CHADEMA - Chama Cha Demokrasia na Maendeleo
 CUF - Civic United Front
 TLP - Tanzania Labour Party
 UDP - United Democratic Party

Wabunge wa Tanzania, kupangwa kwa majina

Wabunge wa Tanzania, kupangwa kwa jimbo la uchaguzi

Chanzo 
Tovuti ya Bunge la Tanzania

Siasa ya Tanzania
Wanasiasa wa Tanzania
Belarus

Belarus (kwa Kibelarus: Беларусь (Kikyrili) au Biełaruś (Kilatini); kwa Kirusi:Белоруссия ) ni nchi ya Ulaya ya Mashariki inayopakana na Urusi, Ukraine, Poland, Lithuania na Latvia. 

Mji mkuu ni Minsk na miji mingine ni pamoja na Brest, Grodno, Gomel, Mogilev na Vitebsk. 

Idadi ya wakazi inapungua: ni watu 9,498,700 (2016).

Historia 

Belarus haikuwahi kuwa nchi ya pekee hadi karne ya 20. Maeneo yake yalikuwa chini ya himaya mbalimbali kama vile Poland, Lithuania na Urusi. Belarus ilikuwa kitengo cha Umoja wa Kisovyet tangu 1919/1922 hadi 1991.

Wakazi na utamaduni 
Wakazi walio wengi ni Wabelarus (83.7%) ambao wanaongea ama Kibelarus au Kirusi ambavyo vyote viwili ni lugha rasmi. Lugha hizi mbili zina asili moja. Takriban 11% za wakazi ni Warusi. 

Kuna pia vikundi vidogo vinavyotumia lugha za pekee kama vile Kipoland, Kiukraine, Kilatvia, Kilituanya na nyingine.

Walio wengi ni wafuasi wa Ukristo katika Makanisa ya Kiorthodoksi (48.3%) na katika Kanisa Katoliki (7.1%).

Tazama pia 
 Orodha ya nchi kufuatana na wakazi

Tanbihi

Viungo vya Nje 
 Tovuti rasmi ya mji wa Minsk 

Belarus
Nchi za Ulaya
Kibelarus

Kibelarus (беларуская мова, "biełaruskaja mova" - lugha ya Kibelarus) ni lugha ya watu wa Belarus ikiwa ni moja kati ya lugha tatu za Kislavoni cha Mashariki pamoja na Kiukraine na Kirusi. Kibelarus inashirikiana maneno ya lugha hizi, pia imepokea sehemu ya msamiati wake kutoka Kipoland kutokana na historia ndefu ya pamoja kati ya Poland na Belarus. Lugha za Kislavoni ni sehemu ya jamii ya Lugha za Kihindi-Kiulaya.

Kibelarus huandikwa mara nyingi kwa mwandiko wa Kikyrili lakini kuna pia namna ya kuiandika kwa mwandiko wa Kilatini. 

Idadi ya wasemaji ni kati ya milioni 7 au 8. Kibelarus ni lugha rasmi katika nchi ya Belarus. Kuna pia wasemaji nchini Poland katika eneo la Białystok) halafu kati ya vikundi vya wahamiaji waliotoka Belarus na kukaa Marekani, Kanada na Australia.

Fasihi 
 Калита И. В. Современная Беларусь: языки и национальная идентичность. Ústí nad Labem, ISBN 978-80-7414-324-3, 2010, 300 s. s. 112-190.

Viungo vya nje
makala za OLAC kuhusu Kibelarus 
lugha ya Kibelarus katika Glottolog
http://www.ethnologue.com/language/bel

Lugha za Kislavoni
Lugha za Ulaya
Lugha za Belarus
Kislavoni cha Mashariki

Kislavoni cha Mashariki ni kundi la lugha za Kislavoni zinazozungumzwa katika Ulaya ya Mashariki. Ni lugha tatu za Kirusi, Kiukraine na Kibelarus. Idadi ya wasemaji wa lugha hizo ni kubwa kushinda idadi ya wasemaji wa lugha za Kislavoni za Kusini au za Magharibi. 

Lugha zote tatu zilitokana katika lugha moja inayoaminiwa ilitumiwa katika Ulaya ya Mashariki mnamo mwaka 1000 / 1200 BK. Ziliachana baadaye na kukuza tabia za pekee.

Lugha zote tatu hutumia mwandiko wa Kikyrili. 

Lugha za Kislavoni
Minsk

Minsk au Miensk (Мінск (Kibelarus) ni mji mkuu na mji mkubwa nchini Belarus. Idadi ya wakazi ni watu milioni 1.8. Mji ulikua kando la mto Svislach.

Jina la mji wa Minsk lilitajwa mara ya kwanza mwaka 1067. Mwaka 1326 ulikuwa sehemu ya dola la Lithuania ukapata cheo cha mji mwaka 1499. Tangu 1793 Minsk ilikuwa sehemu ya Dola la Urusi. 

Baada ya mapinduzi ya kikomunisti Minsk ilikuwa mji mkuu wa Jamhuri ya Kisoshalisti ya Kisovyeti ya Belorus ndani ya Umoja wa Kisovyeti. 

Miji Mikuu Ulaya
Miji ya Belarus
Kamusi Hai ya Kiswahili Mtandaoni

Kamusi Hai ya Kiswahili Mtandaoni ilikuwa kamusi ya Kiswahili kwenye intaneti. Tangu kuhamishwa kwa mradi mnamo mwaka 2014 haipatikani tena kwa lugha ya Kiswahili ikionyesha lugha nyingine.

Ilijulikana kwa Kiingereza kama "Kamusi Global Online Living Dictionary". Zamani iliitwa "Internet Living Swahili Dictionary" (kifupi: ILSD) au pia "Kamusi Project". 

Huu ni mradi ulioanzishwa kwenye Chuo Kikuu cha Yale (Marekani) hasa katika idara yake ya lugha za Kiafrika. Mradi huu unakusanya maneno ya Kiswahili pamoja na maana zake kwa Kiingereza. Unaongozwa na mwanzilishi na mhariri wake, Martin Benjamin. 

Kamusi hiyo inapatikana kwa njia ya tovuti yake. Mtumiaji anaweza kuingiza neno lolote la Kiswahili au Kiingereza katika dirisha lake. Kama neno lipo tayari kwenye kamusi atapata tafsiri yake katika maana mbalimbali.

Mradi ulikuwa na matatizo ya kifedha tangu mwanzo wa mwaka 2006 lakini uliweza kuanza upya kwa muda tangu Julai 2006. Mtu yeyote aliyejiandikisha alikaribishwa kuchangia mle.

Matatizo ya Kamusi Hai mwaka 2007 na kuhamia anwani mpya
Mwezi Septemba 2007 tovuti ya Kamusi ilifungwa kwa sababu za matatizo ya ndani ya utawala wa chuo kikuu (tazama: Ukurasa wa majadiliano). 

Tangu Novemba 2007 Kamusi Hai imepatikana kwenye anwani ya www.kamusi.org 

Mwaka 2013 kamusi hii ilipanuliwa kupokea pia lugha nyingine. Inaeleza sasa shabaha yake kuwa: "Our goal is to provide every word in every language, for free to everyone, everywhere." 

Hadi 2014 bado ilikuwa kimsingi kamusi ya Kiswahili yenye maneno zaidi ya 60,000 pamoja na tafsiri yake kwa Kiingereza au kinyume. Kando yake kulikuwa pia na vyanzo vya kamusi za lugha za Kiafrika (kama vile Gusii, Kinyarwanda, Luganda, Songhai), za Kiulaya (kama vile Kifaransa, Kiitalia, Kijerumani) na za Kiasia (Kichina) zenye maneno kati ya makumi na mamia machache.

Viungo vya Nje
  Kamusi Project - The Internet Living Swahili Dictionary  

Kamusi za Kiswahili
Kamusi ya Kiswahili - Kiingereza

KKK/SED ni kifupi cha "Kamusi ya Kiswahili - Kiingereza" (Swahili-English Dictionary) iliyoandaliwa na wataalamu wa TUKI kwenye Chuo Kikuu cha Dar es Salaam na kutolewa mwaka 2001.

Kamusi hiyo inataja maana za Kiingereza kwa maneno zaidi ya 50,000 ya Kiswahili.

Marejeo
 Kamusi ya Kiswahili - Kiingereza (KKK) (imetungwa TUKI, Dar es Salaam 2001)

Viungo vya nje
 Kamusi ya Kiswahili - Kiingereza (TUKI) online 
Kamusi za Kiswahili
Kamusi ya Kiswahili sanifu

Kamusi ya Kiswahili Sanifu (kifupi KKS) ni kamusi iliyotungwa na wataalamu wa TUKI (leo: TATAKI) kwenye chuo kikuu cha Dar es Salaam, Tanzania, mwaka 1981.

Kwa sasa imefikia toleo la tatu.

Kamusi hii inakusanya maneno ya Kiswahili sanifu na kuyaeleza kwa lugha ya Kiswahili yenyewe.
Inaongoza kwa kiswahili sanifu

Marejeo
 Kamusi ya Kiswahili sanifu. Dar es Salaam, Tanzania: Oxford University Press. 1981.

Kamusi za Kiswahili
Kamusi ya manaa na matumizi

"Kamusi ya manaa na matumizi" (kifupi: KMM) imetungwa na profesa Salim K. Bakhressa wa chuo kikuu cha Nairobi mwaka 1992.

Kamusi hii inakusanya maneno ya Kiswahili cha kisasa na kuyaeleza katika lugha ya Kiswahili yenyewe. 

Inafuata muundo ufuatao:

 kwanza kamusi inataja maana mbalimbali za kila neno
 pili inataja kila maana katika sentensi ya mfano

Marejeo
 Bakhressa, Salim K. Kamusi ya manaa na matumizi. Nairobi, Kenya: Oxford University Press, 1992

Kamusi za Kiswahili
Standard English-Swahili Dictionary

Madan-Johnson's Standard English-Swahili Dictionary (kifupi: M-J SES) iliandaliwa na wataalamu wa "Inter-territorial Language (Swahili) committee to the East African Dependencies" baada ya Vita Kuu ya Kwanza kwa ajili ya maeneo chini ya utawala wa Uingereza katika Afrika ya Mashariki. Kamati iliandaa kamusi mbili za Kiingereza-Kiswahili na pia Kiswahili-Kiingereza (M-J SSE).

Mhariri Mkuu wa kamati alikuwa katibu yake Frederick Johnson. Msingi wa kamusi hizi ulikuwa kazi ya A. C. Madan. Hivyo kamusi hizi hutajwa kama "Madan-Johnson". 

Mara nyingi lugha ya kamusi hizi si tena Kiswahili cha kisasa. Lakini zimeendelea kuchapishwa mara nyingi hadi wakati wa kisasa.

Marejeo
 Madan-Johnson, A Standard English-Swahili Dictionary (hutolewa na Oxford University Press, Nairobi & Dar es Salaam, 1939 na kuchapishwa upya mara nyingi)

Online edition via google-books

Kamusi za Kiswahili
Standard Swahili-English Dictionary

Madan-Johnson's Standard Swahili-English Dictionary (kifupi: M-J SSE) iliandaliwa na wataalamu wa "Inter-territorial Language (Swahili) committee to the East African Dependencies" baada ya Vita Kuu ya Kwanza kwa ajili ya maeneo chini ya utawala wa Uingereza katika Afrika ya Mashariki. Kamati hiyo iliandaa kamusi mbili za Kiingereza-Kiswahili (M-J SES) na pia Kiswahili-Kiingereza.

Mhariri Mkuu wa kamati alikuwa katibu yake Frederick Johnson. Msingi wa kamusi hizi ulikuwa kazi ya A. C. Madan. Hivyo kamusi hizo hutajwa kama "Madan-Johnson". 

Mara nyingi lugha ya kamusi hizi si tena Kiswahili cha kisasa. Lakini zimeendelea kuchapishwa mara nyingi hadi wakati wa kisasa. 

Sifa ya kamusi hii ni maelezo mazuri kuhusu asili ya maneno, hasa ya maneno yenye asili katika lugha za Kiarabu, Kiajemi na lugha mbalimbali za Kibantu.

Marejeo
 Madan-Johnson, A Standard Swahili-English Dictionary (hutolewa na Oxford University Press, Nairobi & Dar es Salaam, 1939 na kuchapishwa upya mara nyingi)

Kamusi za Kiswahili
Alfabeti ya Kilatini

Alfabeti ya Kilatini (pia: Alfabeti ya Kirumi) ndiyo alfabeti inayotumiwa kwa lugha nyingi zaidi duniani. Hata Kiswahili siku hizi huandikwa kwa herufi za Kilatini kama kwa mfano kwenye ukurasa huu wa Wikipedia.

Mwanzo wa alfabeti ya Kilatini 
Asili ni namna ya kuandikwa kwa lugha ya Kilatini iliyokuwa lugha ya Roma ya Kale. Baadaye ilitumiwa kuandika hata lugha za Kirumi, Kigermanik, Kislavoni, Kituruki, lugha za Afrika na Kiasia. 

Waroma walipokea alfabeti yao kutoka alfabeti ya Kigiriki lakini waliibadilisha hasa kwa kuacha kando herufi za kutaja sauti ambazo hazikuwa na maana katika Kilatini.

Alfabeti ya kwanza ya Kilatini ilikuwa na herufi 21 pekee:
A B C D E F Z H I K L M N O P Q R S T V X

Baada ya kuvamia Ugiriki Waroma wa Kale walianza kutumia maneno mengi ya Kigiriki katika lugha yao, hivyo wakaingiza herufi mbili za ziada kutoka Kigiriki kwa ajili maneno hayo mapya, yaani Y na Z.

Namna ya kuandika 
Waroma wa Kale waliandika herufi kubwa tu. Tena hawakuacha nafasi kati ya maneno, hivyo maandiko yao si rahisi ya kusoma:

Mfano wa maandishi ya Kiroma:
AVREAPRIMASATAESTAETASQVAEVINDICENVLLO
SPONTESVASINELEGEFIDEMRECTVMQVECOLEBAT

Siku hizi inaandikwa hivyo:
Aurea prima sata est aetas, quae vindice nullo,
sponte sua, sine lege fidem rectumque colebat.

Nyongeza za baadaye 
Baada ya mwisho wa Dola la Roma ni hasa mataifa ya Ulaya yaliyotumia alfabeti ya Kilatini. Wakati wa karne za kati herufi zifuatazo ziliongezwa kufuatana na mahitaji ya lugha za Wazungu:
 herufi za I na V zilikuwa zikimaanisha konsonanti na pia vokali. Hapo herufi mpya za "J" na "U" ziliingizwa.
 herufi ya W ilitokea baada ya kuandika VV mwanzoni

Hivyo alfabeti inayojulikana leo hii kama ya "Kilatini" imekuwa kama ifuatavyo:
A, B, C, D, E, F, G, H, I, J, K, L, M, N, O, P, Q, R, S, T, U, V, W, X, Y, Z.
a, b, c, d, e, f, g, h, i, j, k, l, m, n, o, p, q, r, s, t, u, v, w, x, y, z.

Herufi za nyongeza katika lugha mbalimbali 
Kwa mahitaji ya lugha mbalimbali kuna nyongeza nyingi katika alfabeti ya Kilatini (mifano):
herufi za ä, ö, ü zinatumiwa katika Kijerumani, Kituruki na Kifini
herufi kama ã au ñ (Kireno)
herufi kama ž, č, š (lugha za Kislavoni)
herufi kama ng' (Kiswahili)

Hii ni mifano michache tu.

Uenezi wa alfabeti ya Kilatini 
Uwezo wa kupokea alama mpya ni sababu ya uenezi wa alfabeti ya Kilatini. Kuna lugha mbalimbali zilizowahi kuandikwa kwa alfabeti tofauti lakini baadaye zilipokea ile ya Kilatini. Hata kama sababu muhimu ilikuwa utawala wa kikoloni katika sehemu nyingi za dunia kuna pia faida zilizosababisha kuendelea na alfabeti ya Kilatini hata baada ya nchi kupata uhuru.

Mfano ni lugha kama Kiswahili na Kituruki zilizowahi kuandikwa kwa mwandiko wa Kiarabu. 

Kiswahili kilianza kuandikwa na Wazungu kama Ludwig Krapf kwa herufi za Kilatini katika karne ya 19. Katika karne ya 20 Waingereza walisanifisha lugha kwa kutumia alfabeti ya Kilatini. Faida yake ni ya kwamba sauti nyingi zinatajwa vizuri zaidi kuliko kwa Kiarabu. 

Kituruki kilianza kutumia herufi za Kilatini baada ya mapinduzi ya Atatürk. 

Hata Uchina kuna mwelekeo huu.

Lugha
L
Kilatini
Alfabeti

Alfabeti ni kiasi cha alama zinazotumiwa kuandika sauti za lugha fulani. Alama hizi hupatikana kama orodha kwa ufuatano uliokubaliwa, kwa mfano katika Kiswahili: "a, b, ch, d, dh, e, f, g, gh, h, i, j, k, kh, l, m, n, ny, ng', o, p, r, s, sh, u, t, th, v,w, y, z".

Jina la "alfabeti" hutokana na mwandiko wa Kigiriki ambamo herufi mbili za kwanza ni α "alfa" na β "beta". 

Alfabeti ni mtindo wa mwandiko uliosambaa duniani kote. Kwa lugha nyingi imechukua nafasi ya miandiko ya awali. 

Alfabeti huonyesha sauti si maneno kamili - hii ni tofauti na mwandiko kama Kichina wenye alama kwa ajili ya neno lote.

Mifano ya Alfabeti 
Alfabeti inayotumiwa zaidi kimataifa ni alfabeti ya Kilatini (au "alfabeti ya Kirumi"). Lakini kuna alfabeti nyingine kadhaa zinazojulikana kimataifa kama vile: 
 Alfabeti ya Kigiriki hutumiwa kwa lugha ya Kigiriki.
 Alfabeti ya Kiarabu hutumiwa kwa Kiarabu, Kiajemi na Kiurdu.
 Alfabeti ya Kiebrania hutumiwa kwa Kiebrania na Kiyidish.
 Alfabeti ya Kikyrili hutumiwa kwa lugha za Kislavoni kama Kirusi, Kibulgaria, Kiserbia na pia lugha za Asia ya Kati.

Mengine ni alfabeti kama vile ya Kikopti, ya Kigeorgia, ya Kiarmenia n.k.

Abugida 
Aina za pekee za alfabeti ni miandiko ya "abugida". Hii inamaanisha namna ya kuandika ambako hakuna alama za pekee kwa ajili ya vokali. Kila alama ya konsonanti ina namna mbalimbali ya kuonekana kwa kuongeza alama ndogo inayoonyesha ni vokali ipi inayofuata. Mifano yake ni

 Devanagari au alfabeti ya Kihindi
 Alfabeti ya Kiethiopia

Mwandiko
Boda boda

Boda boda (pia: bodaboda au "baisikeli ya teksi") ni baisikeli au pikipiki inayotumiwa kubeba abiria katika Afrika ya Mashariki. Linaweza kumtaja pia dereva wake.

Historia
Asili yake ni kati ya Wajaluo wa eneo la mpakani kati ya Kenya na Uganda karibu na ziwa Viktoria. Inasemekana asili yake ilikuwa huduma ya kubeba abiria kati ya mipaka ya Kenya na Uganda mjini Busia. Hivyo neno la Kiingereza la "border" = "boda" lilikuwa chanzo cha jina "boda-boda". Halafu huduma imeenea sehemu mbalimbali. 

Baisikeli ya kawaida inayotakiwa imara hubadilishwa kwa kuweka kiti kirefu kama cha pikipiki. 

Baadaye kulitokea badiliko ambapo pikipiki zinachukua nafasi za baiskeli katika kazi ya kubeba abiria. Kuna makadirio kuhusu mwaka 2004 ya kuwa watu 200,000 Uganda walikuwa madereva wa boda boda ya baisikeli na 90,000 wa boda boda ya pikipiki.

Ajali na matatizo
Baada ya wengi kuacha baiskeli na kukimbilia pikipiki kwa ajili ya boda boda, kumekuwa na ongezeko kubwa la ajali barabarani. Karibu kila siku watu wanafariki kwa ajali za namna hiyo. Bodaboda wamekuwa pia chanzo cha uharibifu wa ndoa za watu, ubebaji wa bidhaa haramu, uchafuzi wa mazingira, na vijana wengi kuwa na imani potofu kuwa bodaboda ndiyo shule, hivyo hawana haha ya kusoma. Hii imepelekea watu wengi kuona bodaboda ni kazi inayofanywa na vijana wahuni waliokosa maadili.

Viungo vya nje
 Tovuti kuhusu boda boda katika Afrika

Usafiri
Usafiri wa Kenya
Usafiri wa Uganda
Usafiri wa Tanzania
Florida

Florida ni jimbo la Marekani la kujitawala katika kusini mashariki ya nchi. Umbo lake ni rasi inayoanza Marekani bara kuelekea Kuba. Upande wa magharibi ni maji ya ghuba ya Meksiko na upande wa mashariki maji ya Atlantiki. Upana wa rasi ni kati ya 160 hadi 200 km; upande wa kaskazini kabisa eneo la jimbo lapanuka kama kanda mwambaono wa ghuba ya Meksiko.

Florida imepakana na majimbo ya Marekani ya Georgia na Alabama. Nchi za Karibi za Kuba na Bahamas ni karibu.

Jina la Florida ni ya Kihispania, maana yake ni "yenye maua".

Jiografia 
Florida ina eneo la 137,374 km², ni nafasi ya 22 kati ya majimbo ya Marekani. Upande wa kusini wa rasi kuna kundi la visiwa la "Florida Keys" lenye umbo kama pinde vinavyounganishwa kwa madaraja. Kisiwa cha kusini kabisa ni "Key West" ambayo kipo kwa umbali wa 140 km pekee na Kuba.

Hakuna milima, na mahali pa juu kabisa pana kimo cha 105 m juu ya UB.

Mji mkuu wa jimbo ni Tallahassee, na Jacksonville ni mji mkubwa jimboni. Miji mingine mikubwa ni Tampa, Orlando na Miami. Orlando kuna maonyesho mashuhuri wa Disney Land. Florida ni pia mahali ambako makombora na vyombo vya angani vya Marekani hurushwa kwenye uwanja wa Cape Canaveral unaoitwa pia "Kituo cha Angani cha Kennedy".

Wakazi 
Florida ni kati ya majimbo ya Marekani yenye wakazi wasio wachache ambao hawatumii Kiingereza kama lugha ya nyumbani; takriban 16% husema Kihispania.

Kuna wazee wengi kwa sababu ya hali ya hewa pasipo na baridi. Wazee wengi kutoka majimbo ya kaskazini wamependa kuhamia Florida ama kwa uzeeni au kununua makazi wanapokaa wakati wa baridi.

Historia 
Florida ilikaliwa na Waindio kabla ya kuja kwa Wazungu. Tarehe 2 Aprili 1513 Mhispania wa kwanza alifika Florida na kutangaza utawala wa Hispania juu ya rasi. Florida ilitawaliwa kama mkoa chini ya Ufalme Mdogo wa Hispania Mpya.

Baada ya vita ya miaka saba 1763 Hispania ilipaswa kuiachia Uingereza lakini 1783 rasi ilirudi Hispania. 1819 eneo la jimbo liliuzwa kwa Marekani.

3 Machi 1845 Florida ikawa jimbo la 27 la Marekani.

Majiji 
 Tallahassee
 Jacksonville
 Key West
 Orlando
 Tampa
 Miami
 Saint Augustine
 Gainesville

 
Ghuba ya Meksiko
Majimbo ya Marekani
Moshi Vijijini

Kwa maana tofauti ya jina hili angalia makala ya maana Moshi

 
Wilaya ya Moshi Vijijini ni wilaya moja ya Mkoa wa Kilimanjaro. Katika sensa ya mwaka 2012, idadi ya wakazi wa wilaya hiyo ilihesabiwa kuwa 466,737

Marejeo

M
Moshi (mji)

Kwa maana tofauti ya jina hili angalia makala ya maana Moshi

Moshi ni makao makuu ya Mkoa wa Kilimanjaro nchini Tanzania.

Wakazi
Kwa mujibu wa sensa ya mwaka 2012, mji huo una wakazi wapatao 184,292. Kabila linaloongoza kwa idadi ya wakazi wa mji wa Moshi ni Wachagga wakifuatiwa na Wapare na makabila mengine yaliyohamia kutoka sehemu mbalimbali za Tanzania kama Wasambaa, Warangi n.k. Wachagga wanapenda vyakula vinavyopikwa kwa kutumia ndizi kama vile mtori, kitawa, na machalari.

Wakazi wengi wa Moshi ni wakulima, wafugaji na wafanyabiashara. Watu wengi wanakwenda Moshi kufanya kazi na kurudi nyumbani jioni.

Ukuaji wa mji wa Moshi hauendani na mipango halisi ya 'Mipango Miji'. Hii inatokana na kutokufuatiliwa kwa sheria mbalimbali zinazohusu uendelezaji wa miji.

Hali ya hewa
Moshi ni mji wenye baridi katika miezi ya Juni mpaka Agosti na joto katika miezi ya Oktoba hadi katikati ya Januari.

Utalii
Mji wa Moshi una mandhari nzuri ya kuvutia watalii. Watalii hupenda sana mji wa Moshi kwa sababu ya mlima Kilimanjaro na huduma muhimu kama mahoteli na usafiri.

Kampuni nyingi za utalii zimekuwa zikiendesha shughuli zake miaka na miaka. Shughuli kuu za utalii zikiwa ni kupanda mlima Kilimanjaro na kwenda mbuga za wanyama kama vile Serengeti, Ngorongoro, Tarangire na Ziwa Manyara.

Elimu
Mji wa Moshi una vyuo vikuu vinne: 
MUCCoBS (Moshi University College Of Cooperative and Business Studies) ambacho ni chuo kikuu kishiriki cha Sokoine University of Agriculture (SUA) ya Morogoro
MWUCE (Mwenge University College Of Education) ambacho ni chuo kikuu kishiriki cha SAUT (St. Augustine University - Mwanza)
KCMC Medical School chini ya Chuo Kikuu cha Tumaini
OUT (The Open University of Tanzania) ambacho ni tawi la chuo chenye jina hilohilo chenye makao yake makuu jijini Dar es Salaam

Utawala
Kiutawala mji wa Moshi ni wilaya ya Mkoa wa Kilimanjaro. Ndani yake kuna kata 15 ambazo ni Bondeni, Kaloleni, Karanga, Kiboroloni, Kiusa, Korongoni, Longuo, Majengo, Mawenzi, Mji Mpya, Msaranga, Njoro, Pasua, Rau na Kilimanjaro.

Marejeo

Miji ya Tanzania
Mkoa wa Kilimanjaro
M
Wilaya ya Moshi Mjini
Wilaya ya Mwanga

Kwa matumizi mengine ya jina hili tazama hapa

 
Wilaya ya Mwanga ni wilaya moja ya Mkoa wa Kilimanjaro nchini Tanzania. Katika sensa ya mwaka 2012, idadi ya wakazi wa wilaya hiyo ilihesabiwa kuwa 131,442.

Marejeo

Taarifa juu ya "Declining coffee economy and low population growth in Mwanga district, Tanzania" 

M
Wilaya ya Same

Wilaya ya Same ni wilaya moja kati ya wilaya 7 za Mkoa wa Kilimanjaro nchini Tanzania. 

Katika sensa ya mwaka 2012, idadi ya wakazi wa wilaya hiyo ilihesabiwa kuwa 269,807.

WIlaya hii imepakana upande wa kazkazini na Wilaya ya Mwanga na nchi jirani ya Kenya, upande wa kusini na Mkoa wa Tanga na upande wa magharibi na Mkoa wa Manyara. Makao makuu yapo Same Mjini. 

Upande wa kusini ya Milima ya Pare upo ndaniy a wilaya pamoja na sehemu ya Hifadhi ya Mkomazi.

Njia ya reli ya Usambara inapita wilayani.

Marejeo

Viungo vya Nje
 Same Profile, Kilimanjaro Region website 

S
Wilaya ya Kilosa

Kwa maana mengine ya jina angalia hapa Kilosa

 
Wilaya ya Kilosa ni wilaya moja ya Mkoa wa Morogoro, Tanzania yenye Postikodi namba 674. Katika sensa ya mwaka 2002, idadi ya wakazi wa wilaya hiyo ilihesabiwa kuwa 489,513 .

Marejeo

Tovuti ya Halmashauri ya Wilaya ya Kilosa  

K
Mvomero (wilaya)

Wilaya ya Mvomero ni wilaya moja ya Mkoa wa Morogoro,Tanzania yenye Postikodi namba 67300. Katika sensa ya mwaka 2002, idadi ya wakazi wa wilaya hiyo ilihesabiwa kuwa 260,525  na idadi hii ikaongezeka hadi sensa ya 2012 kuwa wakazi 312,109 .

Marejeo

M
Morogoro Vijijini

Wilaya ya Morogoro Vijijini ni wilaya mojawapo ya Mkoa wa Morogoro nchini Tanzania yenye Postikodi namba 67200. 

Katika sensa ya mwaka 2002, idadi ya wakazi wa wilaya hiyo ilihesabiwa kuwa 263,920 .

Makabila ya wilaya hii ni Waluguru, Wabati, Wakutu, Wandengereko na mengine kutoka mikoa mbalimbali ya Tanzania, kama vile Waha, Wasukuma na Wanyaturu. 

Morogoro vijijini kuna vijiji vingi vikiwemo Matombo, Mvuha na Kisaki ambavyo vina maliasili nyingi, ikiwemo misitu na madini.

Ni wilaya yenye utajiri mkubwa wa hali ya hewa inayoruhusu mazao yote kustawi: kwa mfano, yale ya joto hustawi maeneo ya bondeni, na ya baridi sehemu za milimani. 

Ni chanzo cha mito inayonywesha mikoa ya Dar-es-Salaam na Pwani. Lakini asilimia kubwa ya wakulima hulima bila faida: hubeba mizigo kwenda sokoni kwa umbali mrefu zaidi ya kilometa 25.

Miradi ya umeme inaendelea kushughulikia Morogoro vijijini tofauti na miaka ya nyuma ambapo umeme ulikuwa eneo la Ngerengere jeshini pekee.

Mbali na miradi ya umeme kupitia mpango wa REA, barabara zimeanza kuwekewa lami kwenye maeneo korofi, hivyo kufanya makao makuu ya wilaya kuweza kufikika kwa urahisi kipindi chote cha mwaka. 

Shule zina upungufu mkubwa wa walimu, baadhi ya shule huwa vigumu kuzifikia kutokana na miinuko mikali, hivyo kufanya ukaguzi kutokuwepo kabisa au kufanyika mara chache na kupelekea changamoto nyingi kwenye sekta ya elimu ikiwemo walimu kutopenda kufanya kazi kwenye maeneo yasiyofikika kwa urahisi.

Marejeo

M
 
Morogoro
Ulanga

Kwa matumizi tofauti ya jina hili tazama Ulanga (madini)

 
Wilaya ya Ulanga ni wilaya moja ya Mkoa wa Morogoro,Tanzania yenye Postikodi namba 676. Katika sensa ya mwaka 2002, idadi ya wakazi wa wilaya hiyo ilihesabiwa kuwa 194,209 walioongezeka kuwa 265,203 wakati wa sensa ya 2012. 

Makao makuu ya wilaya yapo Mahenge Mjini.

Marejeo

U
Anna Margareth Abdallah

Anna Margareth Abdallah (alizaliwa 26 Julai 1940) ni mwanasiasa wa Chama cha Mapinduzi na aliwahi kuwa mbunge wa viti maalumu kwa kipindi cha mwaka 2010 hadi mwaka 2015.

Maisha 
Anna Margareth Abdallah alipata shahada yake ya kwanza ya mambo ya sosholojia  katika chuo kikuu cha Missouri (University of Missouri) kilichopo huko Columbia nchini Marekani mnamo mwaka 1963. 

Mwaka 1967 alipata diploma yake ihusuyo Uchumi wa nyumbani (kiing.Home Economics) kutoka Chuo kikuu cha London kilichopo Uingereza.

Abdallah ni mwanachama wa chama tawala CCM. Aliwahi kuwa mbunge kwa mara yake ya kwanza mnamo mwaka 1975, ambapo kwa wakati huo kulikuwa na wabunge wanawake watano tu katika bunge zima la Jamhuri ya Muungano wa Tanzania. A qualified nurse,

Abdallah pia aliwahi kuwa Waziri wa Afya kwa kipindi cha 2000-2005

Nyadhifa nyingine za serikali alizowahi kuzifanyia kazi ni pamoja na Waziri wa Kazi (1995-200), Waziri wa maendeleo ya kilimo na mifugo (1991) na waziri wa serikali za mitaa, maendeleo ya jamii na masoko shirikishi. 

Pia Abdallah alikuwa ndiye mwanamke wa kwanza kuwa mwenyekiti wa kamati ya ulinzi na usalama..Aliwahi pia kuwa mwenyekiti wa umoja wa wanawake watanzania kutoka mwaka 1994-2008. 

Mnamo mwaka 1991, alisaidia kuhamasisha mtandao wa watu watengeneza amani (Creators of Peace (CoP)) katika mkutano uliofanyikia Hotel ya Caux (conference centre in Caux) nchini Uswisi.Mtandao huo ulikuwa ni mkubwa ulimwenguni kote wenye uliowataka watu kila mmoja kuwa na kaulimbiu ya kutengeneza amani popote tulipo,mioyoni mwetu,nyumbani mwetu,mahali tufanyiapo kazi na katika jamii’’.Tangu hapo mtandao wa CoP umekua ukienea katika mataifa mbalimbali duniani hasa katika bara la Afrika ambapo nchi za (Afrika Kusini, Burundi, Kenya, Rwanda, Uganda, Sudani Kusini, Sudan, Cameroon, Nigeria, Tanzania n.k) ni miongoni mwa nchi zinazo  unga mkono na kuendeleza mtandao huo.

Marejeo

waliozaliwa 1940
watu walio hai
Wikipedia Editathon 2018
Wanasiasa wa Tanzania
Mohamed Rished Abdallah

Mohamed Rished Abdallah (amezaliwa 28 Machi 1952) ni Mbunge katika Bunge la Tanzania tangu 1995.

Chanzo
 Tovuti ya Bunge la Tanzania

Waliozaliwa 1952
Wanasiasa wa Tanzania
Maida Hamad Abdallah

Maida Hamad Abdallah (amezaliwa 17 Januari 1975) ni Mbunge katika Bunge la Tanzania tangu 2005. Alirudishwa mwaka 2010, 2015 na 2020 kama mbunge wa viti maalum kupitia chama cha Mapinduzi (CCM).

Tanbihi

Chanzo
 Tovuti ya Bunge la Tanzania

Wanasiasa wa Tanzania
Wanasiasa wanawake Tanzania
Wabunge wa Tanzania 2020
Mohammed Abdi Abdulaziz

Mohamed A. Abdulaziz (amezaliwa tar. 17 Juni 1958) ni mbunge wa jimbo la Lindi Mjini katika bunge la kitaifa huko nchini Tanzania. Anatokea katika chama cha CCM.

Tazama pia
 Wabunge wa Tanzania

Marejeo

Waliozaliwa 1958
Wanasiasa wa Tanzania
Watu walio hai
Bahati Ali Abeid

Bahati Ali Abeid (amezaliwa 22 Mei 1967) ni Mbunge katika Bunge la Tanzania. Aligombea kiti cha bunge kwa tiketi ya Chama cha Mapinduzi (CCM) Jimbo la Mahonda. Pia alikuwa sekretari wa Umoja wa Wanawake Tanzania kuanzia 2002-2003.

Tanbihi

Chanzo
 Tovuti ya Bunge la Tanzania

Waliozaliwa 1967
Watu walio hai
Wanasiasa wa Tanzania
Wanasiasa wanawake Tanzania
Juma Jamaldin Akukweti

Juma Jamaldin Akukweti (20 Septemba 1947 - 4 Januari 2007) alikuwa Waziri nchini Tanzania, Ofisi ya Waziri Mkuu, pia alikuwa Mbunge katika Bunge la Tanzania.

Kifo chake
Akukweti alifariki dunia kwa majeraha aliyopata kutokana na ajali ya ndege iliyotokea Mbeya, tarehe 16 Desemba mwaka 2006, na kufariki dunia tarehe 4 Januari ya mwaka 2007.

Tanbihi

Waliozaliwa 1947
Waliofariki 2007
Wanasiasa wa Tanzania
Aziza Sleyum Ally

Aziza Sleyum Ally ni Mbunge katika Bunge la Tanzania.

Chanzo

 Tovuti ya Bunge la Tanzania

Wanasiasa wa TanzaniaWanasiasa wanawake Tanzania
Ali Tarab Ali

Ali Tarab Ali (amezaliwa 20 Julai 1947) ni Mbunge wa jimbo la Konde katika Bunge la Tanzania tangu 2005 Anatokea katika chama cha CUF.

Alipata shahada ya udaktari katika mada ya biokemia kutoka chuo Kikuu cha Kharkov, Urusi, mwaka wa 1984.

Tazama pia
 Wabunge wa Tanzania

Marejeo

Chanzo
 Tovuti ya Bunge la Tanzania

Waliozaliwa 1947
Watu walio hai
Wanasiasa wa Tanzania
Ali Haji Ali

Ali Haji Ali ni Mbunge katika Bunge la Tanzania na mwanachama wa chama cha mapinduzi.

Chanzo

 Tovuti ya Bunge la Tanzania

Wanasiasa wa Tanzania
Fatma Othman Ali

Fatma Othman Ali (alizaliwa 28 Septemba 1950) ni mwanasiasa wa Tanzania ambae amehudumu katika  bunge la Tanzania la 9. Ni mwanachama wa Chama Cha Mapinduzi yaani CCM .

Marejeo

Chanzo
 Tovuti ya Bunge la Tanzania

Wikipedia Editathon 2018
Waliozaliwa 1950
Watu walio hai
Wanasiasa wa Tanzania
Wanasiasa wanawake Tanzania
Khadija Salum Ally Al-Qassmy

Khadija Salum Ally Al-Qassmy (amezaliwa tarehe 5 Aprili, 1958) ni Mbunge katika Bunge la Tanzania.

Chanzo

 Tovuti ya Bunge la Tanzania

Waliozaliwa 1958
Watu wa Tanzania
Wanasiasa wa Tanzania
Wanasiasa wanawake Tanzania
Said Amour Arfi

Said Amour Arfi ni Mbunge katika Bunge la Tanzania.

Chanzo

 Tovuti ya Bunge la Tanzania

Wanasiasa wa Tanzania
Ameir Ali Ameir

Ameir Ali Ameir (amezaliwa 23 Septemba 1961) ni Mbunge katika Bunge la Tanzania.

Tanbihi

Chanzo
 Tovuti ya Bunge la Tanzania

Wanasiasa wa Tanzania
Kheri Khatib Ameir

Kheri Khatib Ameir (amezaliwa Zanzibar 10 Februari 1950) ni mwanasiasa mwanachama wa Chama cha Mapinduzi (CCM). Aliwahi kushiriki katika katiba ya matamwe ya mwaka 2000. Ni Mbunge katika Bunge la Tanzania.

Tanbihi

Chanzo
 Tovuti ya Bunge la Tanzania

Wanasiasa wa Tanzania
Watu wa Zanzibar
Ame Pandu Ame

Ame Pandu Ame ni Mbunge katika Bunge la Tanzania.

Chanzo

 Tovuti ya Bunge la Tanzania

Wanasiasa wa Tanzania
Wilaya ya Ukerewe

Wilaya ya Ukerewe ni wilaya mojawapo ya Mkoa wa Mwanza. Katika sensa ya mwaka 2002, idadi ya wakazi wa wilaya hiyo ilihesabiwa kuwa 261,944 .

Eneo la wilaya hii liko kwenye visiwa ndani ya ziwa Viktoria Nyanza, hasa visiwa viwili vikubwa vya Ukerewe na Ukara pamoja na visiwa vidogo.

Marejeo

Viungo vya nje
Ramani ya Ukerewe na Ukara 
Habari za Ukerewe

U
Sengerema

Sengerema ni mji mdogo na makao makuu ya wilaya ya Sengerema katika Mkoa wa Mwanza. 

Katika sensa ya mwaka 2002, idadi ya wakazi wa kata ya Sengerema ilihesabiwa kuwa 49,806 .

Eneo la mji wa Sengerema limegawiwa kwa kata nne za Ibisabageni, Mwabaluhi (Mwambului), Nyampulukano na Nyatukala.
 
Hii kata ndogo imesheheni miundombinu tofauti ikiwemo hospitali ijulikanayo kama Mision hospital, shule zilizobobea kwa ajili ya kutoa elimu, pia Telecentre Wilayani Sengerema kwenye makutano ya barabara za Kamanga na Busisi.

S
Wilaya ya Sengerema
Geita

Wilaya ya Geita ni mojawapo kati ya wilaya za Mkoa wa Geita, nchini Tanzania. Ina postikodi namba 30000. Katika sensa ya mwaka 2002, idadi ya wakazi wa wilaya hiyo ilihesabiwa kuwa 712,195 

Geita kwa sasa inakuja juu kutokana na watu kuwekeza katika mkoa wake mpya. Pia kuna miundombinu inayojengwa kama vile barabara na shule mbalimbali.

Tanbihi

Wilaya za Mkoa wa Geita
Misungwi

Misungwi ni kata ya Wilaya ya Misungwi katika Mkoa wa Mwanza, Tanzania. Kwa mujibu wa  sensa iliyofanyika mwaka wa 2012, kata ilikuwa na wakazi wapatao  30,728 waishio humo. 
Msimbo wa posta ni  33512.

Marejeo  
  

Wilaya ya Misungwi
Mkoa wa Mwanza
Nyamagana

Nyamagana ni kata na kitovu cha Manisipaa ya Nyamagana katika Mkoa wa Mwanza, Tanzania yenye postikodi namba 33101. Iko kwenye rasi inayoingia ndani ya Ziwa Viktoria. 

Wakati wa sensa iliyofanyika mwaka wa 2012, kata ilikuwa na wakazi wapatao 5,807 waishio humo.  

Msimbo wa posta ni  33108.

Marejeo  
 
 
 
Manisipaa ya Nyamagana 
Mkoa wa Mwanza
Ilemela

Kwa matumizi mengine ya jina hili tazama hapa

Ilemela ni jina la kata ya Manisipaa ya Ilemela  (sehemu ya Jiji la Mwanza)katika Mkoa wa Mwanza, Tanzania yenye postikodi namba 33205. Kwa mujibu wa  sensa iliyofanyika mwaka wa 2012, kata ilikuwa na wakazi wapatao  43,244 waishio humo. 
Msimbo wa posta ni  33203.

Marejeo  
  

Manisipaa ya Ilemela
Mkoa wa Mwanza
Idd Mohamed Azzan

Idd Mohamed Azzan (amezaliwa tar. 8 Oktoba 1965) ni Mbunge wa jimbo la Kinondoni katika bunge la kitaifa huko nchini Tanzania. Anatokea katika chama cha CCM.

Tazama pia
 Wabunge wa Tanzania

Marejeo

Viungo vya nje
 Tovuti ya Bunge la Tanzania

Waliozaliwa 1965
Wanasiasa wa Tanzania
Watu walio hai
Nuru Awadhi Bafadhili

Nuru Awadhi Bafadhili (amezaliwa 22 Novemba 1952) ni Mbunge katika Bunge la Tanzania kupitia Chama cha Wananchi CUF kutokea jiji la Tanga. 

Kitaaluma ni Mwalimu aliyestaafu. Ni Mjumbe wa Baraza Kuu la Uongozi Taifa - CUF, Mjumbe wa Mkutano Mkuu Taifa - CUF, na Mjumbe wa Baraza Kuu Taifa CUF, pia ni mlezi kichama wa Kanda ya Pwani ambayo inajumuisha mikoa ya Dar es Salaam, Pwani, na Bagamoyo.

Tanbihi

Chanzo
 Tovuti ya Bunge la Tanzania

Wanasiasa wa Tanzania
Wanasiasa wanawake Tanzania
Abubakar Khamis Bakary

Abubakar Khamis Bakary (amezaliwa 2 Novemba 1951) ni Mbunge katika Bunge la Tanzania.

Tanbihi

Chanzo
 Tovuti ya Bunge la Tanzania

Wanasiasa wa Tanzania
Wilaya ya Bunda

Wilaya ya Bunda ni wilaya moja ya Mkoa wa Mara. Katika sensa ya mwaka 2002, idadi ya wakazi wa wilaya hiyo ilihesabiwa kuwa 260,000 .

Makao makuu ya wilaya yapo mjini Bunda. Misimbo ya posta wilayani ni 31501 hadi 31528.

Marejeo

B
Wilaya ya Serengeti

Wilaya ya Serengeti ni wilaya moja ya Mkoa wa Mara yenye postikodi namba 31600. Katika sensa ya mwaka 2012, idadi ya wakazi wa wilaya hiyo ilihesabiwa kuwa 249,420 

Sehemu kubwa ya wilaya ni eneo la hifadhi ya Serengeti iliyo mashuhuri kote duniani.

Makao makuu ya wilaya yapo Mugumu mjini.

Marejeo

S
Serengeti

Serengeti ni jina la:
Wilaya ya Serengeti ndani ya Mkoa wa Mara,
Hifadhi ya Serengeti.

Tanzania
Makala zinazotofautisha maana
Batilda Salha Burian

Batilda Salha Burian (alizaliwa 19 Oktoba 1965) ) ni Mbunge katika Bunge la Tanzania. Aliingia 2005 kwa kiti cha wanawake kupitia chama cha CCM.

Alisoma  shahada ya uhasibu kwenye Chuo Kikuu cha Dar es Salaam akaajiriwa na Kanisa la Kiinjili la Kilutheri Tanzania kama naibu katibu mkuu. Kanisa lilimruhusu kuendelea na masomo yake huko Uingereza kwenye vyuo vikuu vya Sussex na London alipoongeza astashahada ya uhasibu na PhD.

mnamo mwaka 1994 - 1997 aliajiriwa na Ofisi ya Rais akaendelea na shughuli mbalimbali serikalini.

Mwaka 2005 alipewa kiti cha wanawake bungeni akawa waziri msaidizi baadaye waziri. Tangu Februari 2008 amekuwa waziri wa mazingira katika ofisi ya Makamu wa Rais. Mnamo 2015-2016 alikuwa balozi wa Tanzania nchini Japan.

Tanbihi

Viungo vya Nje
 Parliament of Tanzania website

Burian, Batilda Salha
Wanasiasa wanawake Tanzania
Felister Aloyce Bura

Felister Aloyce Bura (amezaliwa 9 Novemba 1959) ni Mbunge katika Bunge la Tanzania, viti maalum vya wanawake. Alichaguliwa mara ya kwanza mwaka 2005 akarudishwa mwaka 2010 na 2015.  

Alipata elimu yake ya msingi katika shule ya msingi Saye (1967 - 1973) na elimu ya sekondari katika shule ya sekondari Tarime (1974 - 1977).

Marejeo
  

Wanasiasa wa Tanzania
Bunge la Tanzania
Wanasiasa wanawake Tanzania
Gosbert Begumisa Blandes

Gosbert Begumisa Blandes (amezaliwa 18 Februari, 1963) ni Mbunge katika Bunge la Tanzania.

Chanzo

 Tovuti ya Bunge la Tanzania

Waliozaliwa 1963
Wanasiasa wa Tanzania
Joel Nkaya Bendera

Joel Nkaya Bendera (* 30 Mei 1950 + 6 Desemba 2017) alikuwa mwanasiasa na Mbunge katika Bunge la Tanzania.

Bendera alikuwa kocha msaidizi wa timu ya taifa ya Tanzania Taifa Stars katika miaka ya 1980 .

Aliingia katika siasa kama mbunge wa Korogwe akawa Naibu Waziri wa Habari, Utamaduni na Michezo katika serikali ya Mizengo Pinda.  

Alihudumia kama Mkuu wa Mikoa ya Morogoro na Manyara. Mwezi wa Oktoba 2017 alistaafishwa na rais John Magufuli akaendelea kuwa mbunge wa Tanga hadi kifo chake.

Marejeo

Wanasiasa wa Tanzania
Elizabeth Nkunda Batenga

Elizabeth Nkunda Batenga ni Mbunge katika Bunge la Tanzania.

Chanzo

 Tovuti ya Bunge la Tanzania

Wanasiasa wa Tanzania
Wanasiasa wanawake Tanzania
Tarime

Tarime ni mji mdogo na makao makuu ya wilaya ya Tarime katika Mkoa wa Mara. Katika sensa ya mwaka 2002, idadi ya wakazi wa kata ya Tarime ilihesabiwa kuwa 29,339 .

Mwaka 2012 kata ya Tarime Mjini iligawiwa kuwa kata za Bomani, Sabasaba na Nyamisangura.

Marejeo

Mkoa wa Mara
Wilaya ya Tarime
Ania Said Chaurembo

Ania Said Chaurembo (amezaliwa tarehe 3 Aprili, 1954) ni Mbunge katika Bunge la Tanzania.

Chanzo

 Tovuti ya Bunge la Tanzania

Waliozaliwa 1954
Wanasiasa wa TanzaniaWanasiasa wanawake Tanzania
Hazara Pindi Chana

Hazara Pindi Chana (amezaliwa tarehe 24 Januari, 1974), ni Mbunge katika Bunge la Tanzania.

Chanzo

 Tovuti ya Bunge la Tanzania

Waliozaliwa 1974
Wanasiasa wa Tanzania
Cyril August Chami

Cyril August Chami (amezaliwa 9 Februari, 1964)  ni Mbunge katika Bunge la Tanzania.

Chanzo
 Tovuti ya Bunge la Tanzania

Waliozaliwa 1964
Wanasiasa wa Tanzania
Wilaya ya Musoma Vijijini

Wilaya ya Musoma Vijijini ni wilaya moja ya Mkoa wa Mara yenye postikodi namba 31200. Katika sensa ya mwaka 2002, idadi ya wakazi wa wilaya hiyo ilihesabiwa kuwa 330,953 .

Marejeo

M
 
Kuna wilaya mpya ya Butiama

Wilaya mpya ya Murangi katika mkoa wa Mara
Musoma

Musoma ni jina la
Mji wa Musoma ambao ni makao makuu ya Mkoa wa Mara,
Wilaya ya Musoma Mjini,
Wilaya ya Musoma Vijijini.

Tanzania
Makala zinazotofautisha maana
Bukombe

Bukombe ni mji mdogo na makao makuu ya wilaya ya Bukombe katika Mkoa wa Geita (Tanzania).  

Wakati wa sensa iliyofanyika mwaka wa 2012, kata ilikuwa na wakazi wapatao 11,706 waishio humo.  Msimbo wa posta ni 30501. 

Uchumi wa Bukombe unategemea hasa uchimbaji wa madini.

Marejeo
  
 
 
Wilaya ya Bukombe 
Mkoa wa Geita
Kahama

Kahama ni jina la:
 Kahama (mji)
 Wilaya ya Kahama ambayo imegawiwa katika:
 Wilaya ya Kahama Mjini
 Wilaya ya Kahama Vijijini
Kishapu

Kishapu ni kata ya Wilaya ya Kishapu katika Mkoa wa Shinyanga, Tanzania. 

Kwa mujibu wa sensa iliyofanyika mwaka wa 2012, kata ilikuwa na wakazi wapatao 19,347 waishio humo.

Marejeo

Mkoa wa Shinyanga
Wilaya ya Kishapu
Maswa

Wilaya ya Maswa ni wilaya mojawapo ya Mkoa wa Simiyu. 

Katika sensa ya mwaka 2012, idadi ya wakazi wa wilaya hiyo ilihesabiwa kuwa 344,125.  Misimbo ya posta katika wilaya hii inanaza kwa 393...

Eneo la wilaya ni kilomita za mraba 3,398 na 2,375 km2 zinafaa kwa kilimo mengine ni misitu na milima.

Marejeo

Viungo vya Nje
Rice Production in the Maswa District, Tanzania and its Contribution to Poverty Alleviation, mwaka 2007, ISBN:9987-449 - 38 - 7  (pamoja na maelezo kuhusu wilaya) 
Introduction of ox-drawn weeders in Maswa District, Shinyanga Region, Tanzania
Village Reports for Hinduki, Ipililo, Mwang’holo, and Zebeya in Maswa District, 2011
Blogu na picha za Buyibuyi na Iyogelo 

M
Wilaya ya Shinyanga Vijijini

Wilaya ya Shinyanga Vijijini ni wilaya moja ya Mkoa wa Shinyanga yenye msimbo wa posta 37200. Katika sensa ya mwaka 2002, idadi ya wakazi wa wilaya hiyo ilihesabiwa kuwa 277,518 .

Marejeo

S
Shinyanga mjini

Shinyanga Mjini ni jina la kata ya Manisipaa ya Shinyanga katika Mkoa wa Shinyanga, Tanzania yenye msimbo wa posta 37101. Kwa mujibu wa sensa iliyofanyika mwaka wa 2012, kata ilikuwa na wakazi wapatao 5,402 waishio humo.

Marejeo

Mkoa wa Shinyanga
Wilaya ya Shinyanga Mjini
Iramba

Wilaya ya Iramba ni wilaya moja ya Mkoa wa Singida. Katika sensa ya mwaka 2002, idadi ya wakazi wa wilaya hiyo ilihesabiwa kuwa 236,282.

Wilaya hii ni moja kati ya wilaya nne za Mkoa wa Singida. Imepakana na Mkoa wa Shinyanga upande wa kaskazini-Magharibi, na Mkoa wa Mara upande wa kaskazini-mashariki, wilaya ya Singida Vijijini na Singida Mjini upande wa kusini na Mkoa wa Tabora upande wa magharibi.

Sehemu kubwa ya wenyeji wa Iramba ni Waramba wanaosema lugha ya Kiramba.

Marejeo

I
Singida Vijijini

Wilaya ya Singida Vijijini ni wilaya moja ya Mkoa wa Singida (Tanzania) yenye msimbo wa posta 43200. Katika sensa ya mwaka 2002, idadi ya wakazi wa wilaya hiyo ilihesabiwa kuwa 401,850  .

Marejeo

S
 
wilaya ya singida vijijini ina vijiji 279
Kirindo cha Warangi

Kirindo cha Warangi ni aina ya ghala ya nafaka. Kwa Kirangi huitwa "kɨome". Chombo hicho kilikuwa hutengenezwa na magome ya miti, na kilitumika hasa kuhifadhi nafaka na mazao mengineyo.

Marejeo
Yovin Maingu na Brunhilde Bossow, 2006 "Mazingira ya Warangi na Wajerumani wa Kale", Kutolewa na Heimat- und Kulturverein Gellersen (Shirika la Historia na Utamaduni za Vijiji vya Gellersen, Ujerumani)

Vifaa vya Warangi
Kipekecho cha Warangi

Kipekecho cha Warangi kilichongwa kutokana na mti. Kwa Kirangi huitwa "lʉfire". Hutumika kwa kupekechea uji, ugali, au maziwa yaliyoganda. Kipekecho cha asili kilikuwa na masikio matatu.

Marejeo
Yovin Maingu na Brunhilde Bossow, 2006 "Mazingira ya Warangi na Wajerumani wa Kale", Kutolewa na Heimat- und Kulturverein Gellersen (Shirika la Historia na Utamaduni za Vijiji vya Gellersen, Ujerumani)

Vifaa vya Warangi
John Zefania Chiligati

John Zefania Chiligati (amezaliwa 14 Oktoba 1950) ni Mbunge katika Bunge la Tanzania tangu mwaka wa 2000. Katika serikali ya Rais Jakaya Kikwete, Chiligati ni Waziri wa Ardhi. Mwaka wa 1986 alipata shahada ya pili katika somo la uendeshaji (administration) kutoka Chuo Kikuu cha Dar es Salaam.

Chanzo
 Wasifu ya Chiligati ktk tovuti ya Bunge 
 Tovuti ya Bunge la Tanzania

Waliozaliwa 1950
Wanasiasa wa Tanzania
Mathias Meinrad Chikawe

Mathias Meinrad Malome Chikawe (amezaliwa 30 Mei 1951) ni Mbunge wa jimbo la Nachingwea katika Bunge la Tanzania, awamu ya 2005 hadi 2010. Anatokea katika chama cha CCM. Katika serikali ya Rais Jakaya Kikwete, Chikawe alikuwa Waziri wa Sheria. Mwaka wa 1982 alipata shahada ya tatu katika somo la sheria ya kimataifa huko Uholanzi.

Tazama pia
 Wabunge wa Tanzania

Marejeo

Viungo vya nje
 Wasifu ya Chikawe ktk tovuti ya Bunge 
 Tovuti ya Bunge la Tanzania

Waliozaliwa 1951
Watu walio hai
Wanasiasa wa Tanzania
John Momose Cheyo

John Momose Cheyo ni Mbunge katika Bunge la Tanzania.
 
John Cheyo ni mojawapo wa viongozi wakongwe wa vyama vya upinzani Tanzania. Cheyo alipata umaarufu sana nchini Tanzania katika kinyanganyiro cha uchaguzi wa 1995 ambapo alisema kwa ufupi kwamba sera zake ni "kuwajaza watanzania mapesa". Hii ilikuwa ni sera inayokaribishwa sana kwa sababu wakati huo maisha yamekuwa ni magumu sana kwa watanzania wengi na nchi zingine za dunia ya tatu. Shida kubwa ni kwamba alishindwa kujieleza kuwa hayo mapesa angeyatoa wapi ilihali nchi inamadeni kama ilivyo nchi nyingi za dunia ya tatu

Chanzo

 Tovuti ya Bunge la Tanzania

Wanasiasa wa Tanzania
Gideon Asimulike Cheyo

Gideon Asimulike Cheyo (alizaliwa 24 Desemba 1939) ni Mbunge katika Bunge la Tanzania.

Chanzo
 Tovuti ya Bunge la Tanzania

Waliozaliwa 1939
Wanasiasa wa Tanzania
Tabora

Tabora ni jina la
Mji wa Tabora ambao ni makao makuu ya
Mkoa wa Tabora.

Tanzania
Makala zinazotofautisha maana
Igunga

Igunga ni makao makuu ya Wilaya ya Igunga katika Mkoa wa Tabora, Tanzania yenye postikodi namba 45601. 

Kwa mujibu wa sensa iliyofanyika mwaka wa 2012, kata ilikuwa na wakazi wapatao 51,172 waishio humo.

Igunga ni kati ya maeneo ambako imani ya uchawi inaleta matatizo ya mauaji ya kiholela ya watu wanaoshtakiwa kuwa wachawi.

Marejeo

Taarifa juu ya ugomvi kutokana na hofu ya uchawi 

Mkoa wa Tabora
Wilaya ya Igunga
Sikonge

Sikonge ni makao makuu ya wilaya ya Sikonge katika Mkoa wa Tabora nchini Tanzania yenye postikodi namba 45300 .

Wakati wa sensa iliyofanyika mwaka wa 2012, kata ya Sikonge ilikuwa na wakazi wapatao  17,140 waishio humo.

Sikonge kama mji umegawanyika katika sehemu kuu mbili, Misheni na Madukani. Upande wa Misheni ni sehemu walipojenga Wakristo wa Moravian kanisa lao na misheni yao yaani shule, hospitali na chuo cha uuguzi. Shule yao ya sekondari iko upande wa Madukani. Hamna mgawanyiko maalumu wa Wakristo na Waislam.

Ila Madukani ni sehemu wanapokaa Waarabu wengi na maduka yao na hiyo imepelekea sehemu hiyo iitwe hivyo. Upande huo pia kuna Mahakama, benki, kanisa la Wakatholiki Warumi (Roman Catholic Church) na shule ya sekondari Mbirani. Hii shule ni shule ya siku nyingi sana na enzi hizo ilikuwa ikiitwa Middle School na hivyo wasomi wengi kutoka Sikonge utakuta walisoma hapa. Baadaye ilitaifishwa na kuwa shule ya msingi na si miaka mingi sana ilirudishwa kwa Wamoravian na wakaifanya kuwa shule ya Sekondari. Serikali ilijenga shule nyingine mpya na shule hiyo ikachukua jina hilo hilo na Mbirani na huku sekondari ikiitwa Sikonge Secondary School.

Marejeo ya Nje

S
Wilaya ya Sikonge
Kigoma Vijijini

Wilaya Kigoma Vijijini ni wilaya moja ya Mkoa wa Kigoma yenye msimbo wa posta 47200. Katika sensa ya mwaka 2012, idadi ya wakazi wa wilaya hiyo ilihesabiwa kuwa 211,566 .

Marejeo

K
Kibondo (mji)

Kwa maana mengine ya jina hili angalia hapa Kibondo (maana)

Kibondo ni mji mdogo na makao makuu ya wilaya ya Kibondo katika Mkoa wa Kigoma (Tanzania). Wakati wa sensa iliyofanyika mwaka wa 2012, kata ilikuwa na wakazi wapatao  39,300 waishio humo.   Mji uko kilomita 270 kazkazini ya Kigoma karibu na mpaka wa Burundi.

Wenyeji wa Kibondo ni hasa Waha.

Mwaka 1993 nchini Burundi wakati wa vita ya wenyewe kwa wenyewe wakimbizi wengi walifika kibondo na kambi tatu (3) zilijengwa kando la mji wa Kibondo. Kambi hizi zililikuwa na Waburundi zaidi ya 25,000 waliokuwa zaidi ya robo ya wakimbizi wote kutoka Burundi nchini Tanzania. Kambi hizo ni Nduta, Kanembwa na Mtendeli. Zililongeza kasi  ya biashara mjini lakini pia zilisababisha  matatizo mbalimbali, hasa ya ki usama na ki mazingira.

Marejeo

Forgotten Mandate by E. K. Lumley (habari za Kibondo mnamo 1927 - google book search

K
Wilaya ya Kibondo
Miji ya Tanzania
Sumbawanga Mjini

Wilaya Sumbawanga Mjini ni wilaya moja ya Mkoa wa Rukwa. Katika sensa ya mwaka 2002, idadi ya wakazi wa wilaya hiyo ilihesabiwa kuwa 147,483 .

Marejeo

S
Sumbawanga Vijijini

Wilaya Sumbawanga Vijijini ni wilaya moja ya Mkoa wa Rukwa.Katika sensa ya mwaka 2002, idadi ya wakazi wa wilaya hiyo ilihesabiwa kuwa 373,080 .

Marjeo

S
Wilaya ya Mpanda

Wilaya ya Mpanda ilikuwa wilaya moja ya Mkoa wa Rukwa, Tanzania hadi mwaka 2012 yenye postikodi namba 50100 . Katika sensa ya mwaka 2002, idadi ya wakazi wa wilaya hiyo ilihesabiwa kuwa 412,683  .

Mwaka 2012 wilaya ikahamishwa kwenda mkoa mpya wa Katavi. Mwaka uleule maeneo yake yaligawiwa kati ya wilaya ya Mpanda Vijijini na wilaya ya Mpanda Mjini.

Marejeo

Wilaya za kihistoria za Tanzania
Wilaya ya Nkasi

Wilaya ya Nkasi ni wilaya moja ya Mkoa wa Rukwa yenye postikodi namba 55300. Katika sensa ya mwaka 2002, idadi ya wakazi wa wilaya hiyo ilihesabiwa kuwa 208,497 .

Wilaya hii ilitajwa kwa jina la "Nkansi" katika taarifa ya sensa 2002.

Marejeo

N
Mbeya Vijijini

Wilaya Mbeya Vijijini ni wilaya moja ya Mkoa wa Mbeya. Katika sensa ya mwaka 2002, idadi ya wakazi wa wilaya hiyo ilihesabiwa kuwa 254,897 . Wakazi wengi zaidi wa wilaya hii ni Wasafwa na Wamalila.

Utawala
Katika wilaya hii kuna kata zifuatazo:

Bonde la Usongwe
Igale
Ihango
Ijombe
Ikukwa

Ilembo
Ilungu
Inyala
Isuto
Iwiji
Iwindi

Iyunga Mapinduzi
Mshewe
Santilya
Tembela
Ulenje
Utengule Usongwe

M
Wilaya ya Kyela

Wilaya ya Kyela ni wilaya moja ya Mkoa wa Mbeya. Katika sensa ya mwaka 2002, idadi ya wakazi wa wilaya hiyo ilihesabiwa kuwa 174,470 . Makao makuu yapo Kyela Mjini.

Marejeo

K
 

kingine ni kwamba hii wilaya ni maalufu kwa kilimo cha kokoa ambalo ndio zao la biashara,mpunga na mahindipia vinalimwa mimi ni michael John mwanafunzi mwaka wa tatu wa taasisi ya uhasibu tanzania
Ileje

Wilaya ya Ileje ni wilaya mojawapo ya Mkoa wa Songwe, hadi 2016 ilikuwa sehemu ya Mkoa wa Mbeya. 

Wilaya hii imepakana na nchi ya Malawi na inatenganishwa nayo na mto Songwe.

Katika sensa ya mwaka 2012, idadi ya wakazi wa wilaya hiyo ilihesabiwa kuwa 124,450 .

Wenyeji wa Ileje ni wenye asili ya makabila matatu, yaani Wandali, Walambya na Wamalila (Ibaba, Itale). Kama ilivyo kwa mkoa mzima, Ileje kuna wafuasi wengi wa dini ya Ukristo na wachache wa Uislamu.

Utawala
Wilaya hii ina kata zifuatazo:

Bupigu
Chitete
Ibaba
Ikinga
Isongole

Itale (Ileje)
Itumba
Kafule
Lubanda
Luswisi

Malangali (Ileje)
Mbebe
Ndola
Ngulilo
Ngulugulu
Sange

I
Chunya (wilaya)

Wilaya ya Chunya ni wilaya moja ya Mkoa wa Mbeya. Katika sensa ya mwaka 2002, idadi ya wakazi wa wilaya hiyo ilihesabiwa kuwa 206,615 .

Marejeo 

 

C